
ΚΑΛΕΣΜA σε ΣYΣΚΕΨΗ ΟΜΟΣΠΟΝΔIΩΝ, ΕΡΓΑΤΙΚΩΝ ΚΕΝΤΡΩΝ και ΣΩΜΑΤΕΙΏΝ της Αττικής για την οργάνωση της λαϊκής κινητοποίησης
Τετάρτη  13  του Σεπτέμβρη,  στις  7:00 μμ,  στο  μεγάλο  θέατρο  του  πολυχώρου Λιπασμάτων Δραπετσώνας (είσοδος από υδατόπυργο)
Να μπούμε μπροστά, μαχητικά, να υπερασπιστούμε το δίκιο μας, για να στείλουμε στον αγύριστο τα αντεργατικά τους σχέδια, για να παλέψουμε για τις σύγχρονες ανάγκες μας!
Η κυβέρνηση για να θωρακίσει την ανταγωνιστικότητα των επιχειρήσεων προχωρά με νομοσχέδια- εργασιακά εγκλήματα!
ΤΟ ΝΕΟ ΑΝΤΕΡΓΑΤΙΚΟ ΝΟΜΟΣΧΕΔΙΟ ΕΙΝΑΙ ΑΙΤΙΑ ΠΟΛΕΜΟΥ
· Ήδη νομοθέτησε δουλειά μέχρι τα 74 για τους χιλιάδες εργαζόμενους που δεν μπορούν να βγουν στη σύνταξη!
· Φέρνει νομοσχέδιο με βάση οδηγία της ΕΕ που επιτρέπει την εργασία 13 ώρες τη μέρα, 78 ώρες την εβδομάδα και μάλιστα διαφημίζοντάς το σαν ελευθερία για τους εργάτες!
· Προβλέπει περίοδο «δοκιμής» για τους εργαζόμενους για 6 μήνες, και απόλυση σε αυτό το διάστημα χωρίς αποζημίωση!
· Εισάγει συμβάσεις ακόμα και μηδενικών ωρών, που σημαίνει δουλειά όποτε και για όσο θέλει ο εργοδότης!
· Δίνει το δικαίωμα στους εργοδότες για 3ωρη απασχόληση, με ειδοποίηση για δουλειά ακόμα και 24 ώρες πριν, διαμορφώνοντας μια ζωή λάστιχο για τους εργαζόμενους!
· Συμπληρώνει το έκτρωμα Χατζηδάκη, μετατρέποντας σε ποινικό αδίκημα το δικαίωμα στην περιφρούρηση της απεργίας, με την απειλή ακόμα και φυλάκισης!
ΙΔΙΑ Η ΕΠΙΘΕΣΗ ΣΕ ΕΡΓΑΖΟΜΕΝΟΥΣ ΣΤΟΝ ΙΔΙΩΤΙΚΟ ΚΑΙ ΔΗΜΟΣΙΟ ΤΟΜΕΑ!
Ξέρουμε πολύ καλά ότι το ξεχαρβάλωμα των εργασιακών σχέσεων και οι όροι εργασιακής ζούγκλας έχουν περάσει και στο δημόσιο τομέα με την κάθε μορφή ευέλικτης εργασιακής σχέσης. Οι αναπληρωτές είναι ένα χαρακτηριστικό παράδειγμα.
Οι βέλτιστες πρακτικές της ΕΕ που προβάλλει ως κριτική ο ΣΥΡΙΖΑ, και που έχει υπογράψει το 19 ως κυβέρνηση στην Ευρωβουλή είναι που έχουν φέρει τους αναπληρωτές της μίας μέρας στη Γαλλία με ειδοποίηση μέσω μηνύματος το προηγούμενο βράδυ.
Αλλά ακόμη πιο συγκεκριμένα με το νομοσχέδιο αυτό πρέπει να αντιπαλέψουμε:
Το άρθρο 31 για τη δίωξη όποιου εμποδίσει απεργοσπάστη ισχύει και στο Δημόσιο, όπως επίσης και οι διώξεις και τα πρόστιμα για καταλήψεις.
Το άρθρο 28 για τη διευθέτηση του χρόνου εργασίας και για το χτύπημα των όποιων κλάδων του Δημόσιου έχουν συλλογική σύμβαση ισχύει και για το Δημόσιο.
 Ο ΚΟΙΝΟΣ ΑΓΩΝΑΣ ΟΛΩΝ ΤΩΝ ΕΡΓΑΖΟΜΕΝΩΝ ΠΡΕΠΕΙ ΝΑ ΕΙΝΑΙ Η ΑΠΑΝΤΗΣΗ ΣΤΑ ΕΠΑΙΣΧΥΝΤΑ ΣΧΕΔΙΑ ΤΟΥΣ!
Σε συντονισμό, κοινή δράση με τα σωματεία και τις ομοσπονδίες του Δημόσιου και ιδιωτικού τομέα οργανώνουμε την απεργιακή απάντηση στο νομοσχέδιο. 
Αξιοποιούμε όλες τις μορφές δράσεις. Πέρα από τη σύσκεψη στις 13/9 προετοιμάζουμε πανεργατικό συλλαλητήριο το αμέσως επόμενο διάστημα.
[bookmark: _GoBack]Καλούμε ΓΣΣΕ, ΑΔΕΔΥ να πάρουν αντίστοιχες αγωνιστικές αποφάσεις οργάνωσης πανεργατικής πανελλαδικής απεργίας.
Οργανώνουμε τον αγώνα, βάζοντας μπροστά τις δικές μας ανάγκες:
Για ΣΣΕ με αύξηση 20% στους μισθούς και επαναφορά 13ου-14ου μισθού
Για μαζικούς μόνιμους διορισμούς όλων των συμβασιούχων αναπληρωτών
Για την προστασία της υγείας μας στους χώρους δουλειάς
Για την εξασφάλιση και διεύρυνση των δικαιωμάτων μας
Για να μην πάει κανένα σπίτι στα χέρια τραπεζίτη
Για πραγματικά ποιοτική αποκλειστικά δημόσια και δωρεάν Υγεία
Για την προστασία του λαϊκού εισοδήματος από την ακρίβεια, για την κατάργηση των έμμεσων φόρων και χαρατσιών, για φτηνό ρεύμα για τον λαό
Για το Δ.Σ

